‫- סדרה מוגבלת של NETFLIX -‬
‫אני אספר לכם סיפור.‬
‫ב-1977,‬
‫בעיירה קטנה בוויסקונסין,‬
‫בני זוג צעירים גילו‬ ‫שהם עומדים להפוך להורים.‬
‫הילד הראשון שלהם היה בן בריא,‬ ‫והם קראו לו קייל.‬
‫מעט אחרי שקייל נולד,‬
‫בני הזוג החליטו להביא עוד ילדים לעולם.‬
‫ובסופו של דבר, הם זכו לברכה.‬
‫אחרי שנולדה להם בת, שהם קראו לה דבון,‬
‫הם רצו נואשות ילד נוסף.‬
‫אך למרבה הצער,‬
‫נאמר לבני הזוג‬ ‫שהריונות נוספים יהיו מסוכנים.‬
‫אז הם נאלצו לקבל החלטה.‬
‫הם יאמצו ילד,‬
‫ילד שיסתדר עם בנם, קייל,‬
‫ועם בתם, דבון.‬
‫אך שוב, הדברים לא קרו כמתוכנן.‬
‫אני מצטערת להודיע לכם,‬
‫אבל התינוק שקיוויתם לקבל‬ ‫כבר לא זמין לאימוץ.‬
‫אבל יש אפשרות נוספת.‬
‫הוא תינוק בן כמה ימים ששמו קולין.‬
‫ניקח אותו.‬
‫אני משתף את הסיפור‬ ‫כדי שתוכלו להבין את הדבר הבא:‬
‫מיום היוולדי,‬ ‫מעולם לא הייתי הבחירה הראשונה של אף אחד.‬
‫- כיתה י"ב -‬
‫קדימה, קדימה!‬
‫כל הכבוד! כל הכבוד!‬
‫ככה אנחנו צריכים לשחק בפלייאוף. כל הכבוד.‬
‫אתה יודע שאני דואג לך, המאמן.‬
‫קולין, אפשר לשאול כמה שאלות מהירות?‬
‫כן, בטח.‬
‫ברכות על הניצחון.‬
‫עכשיו, בוא נדבר על העתיד שלך.‬
‫קיבלת אינספור הצעות למלגות בייסבול,‬
‫וידוע לנו שלפחות כמה מקבוצות המייג'ור ליג‬
‫שוקלות לבחור אותך בדראפט ביוני.‬
‫אבל הבהרת שאתה רוצה לשחק פוטבול מכללות.‬
‫אז איך יכול להיות שכוכב בשלושה ענפים,‬ ‫עם ממוצע מאה,‬
‫שגם זכה במקרה‬ ‫בתואר השחקן המוערך ביותר כקוורטרבק,‬
‫עדיין לא קיבל הצעות לשחק פוטבול?‬
‫למען האמת, אני לא חושב‬ ‫על זה עכשיו, את יודעת?‬
‫בקרוב יתחיל הפלייאוף,‬
‫ואנחנו מנסים לזכות באליפות. נכון? קדימה!‬
‫כרגע אני מתמקד בזה.‬
‫ענית יפה, ילד.‬
‫תודה, אבא.‬ ‫-לא סיפרת להם על ויסקונסין.‬
‫למה לא סיפרת להם על ההצעה מוויסקונסין?‬
‫כי זאת לא הצעה.‬
‫יש משהו לאכול?‬
‫יש שאריות של פשטידת קרוקטים.‬
‫לא, אין.‬
‫בחייך, אבא.‬
‫יכול להיות שיש שאריות ספגטי.‬
‫היית צריך לספר להם על ההצעה.‬
‫קולג'ים אחרים ישמעו, ויתחילו להתעניין.‬
‫זאת לא הצעה, אמא.‬
‫זה לא באמת משנה.‬
‫בסוף תלמד שם, יש לי תחושה כזאת.‬
‫תהיה מוקף בריקודי שורות ומגפי בוקרים.‬
‫בסדר. אז בעצם זה כמו בטורלוק.‬
‫טורלוק עם גבינות יותר טעימות.‬
‫אני אסתדר עם זה.‬
‫הלו?‬
‫היי, מדבר המאמן אלוורז.‬
‫היי, המאמן. בדיוק דיברנו עליך.‬
‫אני אשמח לדבר עם קולין לרגע.‬ ‫-כן. חכה.‬
‫אני אענה בחדר שלי!‬
‫הוא כבר איתך, המאמן.‬ ‫-בסדר.‬
‫תודה, אבא. עניתי.‬
‫היי, המאמן.‬
‫איך הולך?‬
‫הרגע הזה?‬
‫זה אחד מהרגעים המאושרים בחיי.‬
‫אבל אני רוצה לחזור קצת אחורה.‬
‫כדי לקבל הצעה לשחק פוטבול מכללות,‬
‫הייתי צריך קודם שמאמנים ישימו לב אליי‬ ‫ביום מבחני קומביין לשחקני תיכון.‬
‫- הקיץ שלפני כיתה י"ב -‬
‫סט, קדימה!‬
‫ראית איך הוא מוסר?‬
‫הוא קוורטרבק או מגיש?‬ ‫-סט, קדימה!‬
‫הכדור מגיע למקום הנכון.‬
‫כשאין מפלצות במשקל 130 ק"ג שנושפות בעורפו,‬
‫הכדור מגיע למקום הנכון.‬
‫תוצאות מבחני הקומביין נראות טוב.‬ ‫זריז. אתלטי.‬
‫סט, קדימה!‬
‫אולי נהפוך אותו לתופס קיצוני, מגן אחורי?‬
‫אני לא אומר שהוא לא נראה טוב.‬ ‫הוא נראה מעולה.‬
‫אבל ב"ביג טן" ישברו אותו לחתיכות.‬
‫סט, קדימה!‬
‫- ויסקונסין -‬
‫מה אתה אומר, המאמן?‬
‫יכול להיות שיש עם מה לעבוד.‬
‫עוד דרך למשוך את תשומת ליבן של המכללות‬
‫היתה להשתתף באחד ממחנות הפוטבול שלהן בקיץ.‬
‫"זורם".‬ ‫-הנה, תפתח.‬
‫בסדר.‬
‫"קולין קאפרניק היקר,‬
‫הרמה האתלטית שלך הרשימה אותנו.‬
‫יום אחד תהיה קוורטרבק מצוין.‬ ‫ברצוננו להזמין אותך‬
‫למחנה הפוטבול שלנו בקיץ."‬ ‫-חדשות מעולות!‬
‫מזל טוב, מותק.‬
‫נראה שקיבלת הרבה הזמנות למחנות.‬
‫אני יודע!‬ ‫-נראה שהשמועה מתפשטת.‬
‫אני בסך הכול צריך הזדמנות‬ ‫להראות להם מה אני יודע לעשות.‬
‫אחר כך אני כבר אסתדר.‬
‫לאילו מכללות אתה רוצה לנסוע?‬ ‫-לכולן.‬
‫נשמע כמו טיול.‬
‫בואו לא נקרא לזה טיול.‬ ‫בואו נקרא לזה נסיעת עבודה.‬
‫מה? אמא.‬ ‫-יש לך אוכל על הפנים.‬
‫בוא הנה. תן לי חיבוק.‬
‫אני גאה בך.‬
‫אני יודע. תודה.‬
‫אז זה מה שעשיתי.‬
‫סט, קדימה!‬
‫נסעתי לכל מחנה אפשרי במרחק נסיעה מטורלוק.‬
‫והראיתי להם מה אני יודע לעשות.‬
‫מעולם לא עבדתי כל כך קשה.‬
‫אבל החלק הכי קשה?‬
‫לחכות עד שאשמע אם אחת‬ ‫מהמכללות מעוניינת בי.‬
‫אני אתקשר לאמא.‬
‫היא אמרה שהיא תתקשר אם יהיו חדשות.‬
‫בדיקה מהירה.‬
‫בסדר. אל תדברו יותר מדי זמן.‬
‫השיחות במצב נדידה לא זולות.‬
‫הלו?‬
‫היי.‬ ‫-היי!‬
‫משהו חדש?‬
‫עוד לא.‬
‫לאן עכשיו?‬
‫נבדה.‬
‫אתה עייף?‬
‫אני בסדר.‬
‫אבל אבא כבר על אדים.‬
‫אני בסדר.‬
‫אני מתגעגעת אליך.‬
‫גם אני מתגעגע אלייך, אמא.‬
‫נחזור הביתה אחרי נבדה.‬
‫את בטוחה שעוד לא קיבלנו כלום?‬
‫הייתי בטוח שכבר נקבל תשובה מכמה מכללות.‬
‫אתה לא יכול לשלוט בזה.‬
‫אתה יכול רק לעלות למגרש‬
‫ולהיות הכי טוב שאתה יכול, מותק.‬
‫אמא.‬
‫כמה תשובות שליליות קיבלתי?‬
‫כמה.‬
‫ממי?‬
‫בעצם, זה לא משנה.‬
‫- פוטבול באוניברסיטת סטנפורד -‬
‫קיבלתי תשובה שלילית מסטנפורד?‬
‫כן.‬
‫בסדר.‬
‫בסדר, זה לא משנה.‬
‫תרים את הראש, קולין.‬
‫בסדר. נדבר אחר כך. ביי.‬
‫למחנה הבא.‬
‫סט, קדימה!‬
‫- נבדה -‬
‫מה זה היה, לעזאזל?‬
‫זה היה מכוער, זה מה שזה היה.‬
‫זו הפעם הראשונה שאני מרחם‬ ‫על החזיר שמת והפך לכדור פוטבול.‬
‫פשוט כיעור.‬
‫אבא שלך היה צריך להשאיר אותך בביצים שלו‬
‫אם זאת הולכת להיות התרומה שלך לפוטבול.‬
‫תריץ את זה שוב.‬
‫סט, קדימה!‬
‫הנה זה.‬ ‫-יופי, יופי!‬
‫הבא בתור!‬
‫למאמן הזה יש חתיכת פה, מה?‬
‫נראה לי שמצאת חן בעיניו.‬
‫אולי אני פשוט...‬
‫אוותר.‬
‫אעבוד איתך במפעל הגבינות.‬
‫זה בטח יותר קל מכל זה.‬
‫איך קוראים לגבינה עצובה?‬
‫נו, באמת.‬ ‫-באסה-רלה.‬
‫כבר סיפרת לי את הבדיחה הזאת.‬
‫מתי צריך להיזהר ליד גבינה?‬
‫בבקשה, לא.‬
‫כשהיא מצ'דרת אלימות.‬
‫פשוט תפסיק.‬
‫בסדר, קולין.‬
‫אל תתרגש.‬
‫תגבן את ההתלהבות שלך.‬
‫היי.‬
‫המאמן פרקר התקשר.‬
‫יש מחר אימון לא רשמי.‬
‫לא אכפת לי.‬
‫והתקשר גם מישהו מאוניברסיטת קליפורניה.‬
‫הם רוצים לקבוע תאריך לביקור‬ ‫כדי לבחון אותך.‬
‫מה?‬
‫אחי, תאמין לי,‬
‫אם אני לא אסע יותר במכונית...‬
‫אבל איך הלך?‬
‫כמה הצעות קיבלת?‬
‫אני מחכה לתשובות.‬
‫אני חייב לשחק אותה במבחנים‬ ‫באוניברסיטת קליפורניה בשבוע הבא.‬
‫אתה עדיין שוקל לקבל מלגת בייסבול‬
‫אם לא תקבל הצעות לפוטבול עד נובמבר?‬
‫סט, קדימה!‬
‫יש.‬
‫מסירה יפה.‬
‫תישאר שם. אני כבר חוזר.‬
‫המאמן.‬
‫אתה חייב לראות את הילד הזה.‬ ‫נראה לי שהוא האיש שלנו.‬
‫כן, אבל ריילי התחייב.‬
‫מה?‬
‫קווין ריילי. הוא התחייב אמש.‬
‫כן, אני יודע מי זה ריילי... זה...‬
‫כן, זאת רכישה טובה.‬
‫מה להגיד לו?‬
‫לא משנה. אני אטפל בזה.‬
‫בשלב כלשהו, אתה כבר כל כך רגיל לדחייה,‬
‫שאתה רואה אותה מקילומטר.‬
‫- קליפורניה‬ ‫ברקלי -‬
‫הרגשתי שאף אחד לא מוכן לתת לי הזדמנות‬
‫להראות כמה טוב אני יכול להיות.‬
‫והרגשתי שזה לא הוגן.‬
‫היי.‬
‫ברקלי גם ככה גרועה.‬
‫אתה אומר שאני לא יכול לשחק‬ ‫אפילו בקבוצה גרועה?‬
‫מסתבר.‬
‫אבל אני אומר לך גם לא לדאוג.‬
‫יש לך עונה שלמה של כיתה י"ב‬ ‫להוכיח לעולם שאתה קוורטרבק.‬
‫אז תוכיח.‬
‫בוקר טוב.‬
‫ברוך שובכם לבית הספר.‬
‫וברוכים הבאים לכיתת מתמטיקה מתוגברת.‬
‫תסתכל.‬
‫עוד פעם...‬
‫תשתוק ותקשיב.‬
‫קיבלת מתנה.‬
‫המתנה היא זרוע ששווה מיליונים.‬
‫וכל מכללה במדינה רוצה‬ ‫שהזרוע הזאת תגיש בשביל הקבוצה שלה.‬
‫דמיין לעצמך.‬
‫כבר נובמבר, יום ההחתמות בבייסבול,‬ ‫ולך אין אף הצעת פוטבול.‬
‫זה לא יקרה.‬
‫יום ההחתמות.‬
‫החברים מהשכבה‬ ‫וכמה חברים מהקבוצה יהיו על הבמה‬
‫וידברו על המכללות שהם ילמדו בהן.‬
‫ובינתיים, אתה, הספורטאי הכי טוב‬ ‫שצמח בעיירה הזאת אי פעם,‬
‫פשוט תשב ותסתכל.‬
‫זה מה שאתה רוצה?‬
‫אתה רוצה להיות הבחירה השנייה של מישהו?‬
‫לא. זה לא מה שאני רוצה, המאמן.‬
‫מה שאני רוצה זה להיות קוורטרבק.‬
‫אני לא יודע מה להגיד לך.‬
‫בכל לילה, אני מתפלל...‬
‫"בבקשה, תעזור לילד הזה להתאפס."‬
‫אבל עושה רושם‬ ‫שהתפילה נופלת על אוזניים ערלות.‬
‫המאמן, אני באמת מעריך‬ ‫את כל מה שעשית בשבילי.‬
‫אני רציני.‬
‫תרשה לי לתת לך עצה, קאפרניק.‬
‫אל תחכה.‬
‫מי שבאמת רוצה משהו לא מחכה לו.‬ ‫פשוט תגרום לזה לקרות.‬
‫כן, המאמן.‬
‫הוא צודק.‬
‫לראות אותך במחנה אימונים זה דבר אחד,‬ ‫קולין, אבל הם צריכים לראות אותך משחק.‬
‫תתקשר לאחיך ותגיד לו לבוא הנה מיד.‬
‫יש לנו עבודה.‬
‫המאמן.‬
‫תודה רבה, אדוני.‬
‫אני מעריך את זה.‬
‫- קאפרניק, קלטת ביצועים -‬
‫אני צריך בולים לכל החבילות האלה, בבקשה.‬
‫כמה יש?‬ ‫-מאה ותשע עשרה.‬
‫- ויסקונסין -‬
‫יהיה להם מזל אם הם יקבלו אותך.‬
‫מה שמחזיר אותנו לרגע הזה.‬
‫טורלוק עם גבינות יותר טעימות.‬
‫אני אסתדר עם זה.‬
‫הלו?‬
‫היי, זה המאמן אלוורז.‬
‫היי, המאמן, בדיוק דיברנו עליך.‬
‫אני אשמח לדבר עם קולין לרגע.‬ ‫-כן. חכה.‬
‫אחד מהרגעים המאושרים בחיי.‬
‫תודה, אבא. עניתי.‬
‫היי, המאמן. איך הולך?‬
‫הייתי ביותר מעשרים מחנות, קליניקות,‬ ‫מבחני קומביין ומשחקי ראווה.‬
‫שלחתי די-וי-די לכל מכללה במדינה.‬
‫ובאותו קיץ, כל המכללות במדינה ויתרו עליי.‬
‫חוץ מאחת.‬
‫ויסקונסין.‬
‫הם ויתרו עליי רק אחר כך.‬
‫תודה.‬
‫תודה, המאמן.‬
‫תודה שהבאת אותי בחשבון.‬
‫תשחק אותה בפלייאוף. תזכה בתואר.‬
‫הם יראו אותך, קולין.‬
‫הם יראו אותך.‬
‫ושוב, תוצאת הסיום:‬
‫וסט 27, פיטמן 22.‬
‫וסט ימשיכו לשחק בפלייאוף,‬
‫אבל ייתכן שצפינו במשחק הפוטבול האחרון‬
‫בקריירה של הקוורטרבק‬ ‫של פיטמן, קולין קאפרניק.‬
‫הוא לא רצה שכך היא תסתיים, אבל למרות זאת,‬
‫הוא ייזכר כאחד מהשחקנים הטובים ביותר‬ ‫שנראו בטורלוק.‬
‫מה שלומך?‬
‫אני אהיה בסדר.‬
‫אתם משחקים בשבת נגד אטווטר?‬ ‫-כן.‬
‫כן. יש להם שחקן גבוה מאירופה.‬
‫כל המכללות בודקות אותו.‬
‫לא אכפת לך, ג'ייק.‬ ‫אתה אוהב כדורסל רק בגלל המעודדות.‬
‫מה רע בלאהוב מעודדות?‬
‫אתה לא אוהב מעודדות? כולם אוהבים מעודדות.‬
‫אני יודע שקולין אוהב מעודדות. נכון?‬
‫טוב, בנאדם.‬
‫מספיק עם השטויות.‬
‫אתה תקוע ברגשות שלך כבר שבועות.‬ ‫-מאז שעונת הפוטבול נגמרה.‬
‫בחיי, מדכא להסתכל עליך.‬
‫אמיתי.‬
‫תשמע, נתת הכול, עשית כל מה שיכולת.‬
‫כל החרא של הרחמים העצמיים חייב להפסיק.‬
‫אני לא מרחם על עצמי.‬
‫"אני לא מרחם על עצמי." תסתכל על עצמך.‬ ‫אתה נשמע כאילו שאתה הולך לבכות.‬
‫כן, אחי.‬
‫וזה לא שהחיים שלך יהיו מבאסים.‬
‫אתה תהיה שחקן בייסבול עשיר במייג'ור ליג.‬
‫ואני יודע שאתה חושב שבייסבול‬ ‫זה לא משחק מגניב, אבל אתה טועה.‬
‫אני מציע שתסתכל על קלף הבייסבול‬ ‫של צ'יפר ג'ונס מ-1992.‬
‫תגיד לי שהוא לא נראה‬ ‫כמו האיש הכי מגניב בעולם.‬
‫אמיתי, תבדוק.‬
‫ראית את הסרט "מעריצה צמודה"?‬
‫לא.‬ ‫-תראה אותו.‬
‫יש אוהדות יפות בבייסבול,‬ ‫וזה עוד בליגות הנמוכות.‬
‫תאר לעצמך איך נראות האוהדות במייג'ור ליג.‬
‫נטולות פגמים כמו לינדזי לוהן ואמנדה ביינס.‬
‫עדיף לך שלא תחייך.‬
‫תן לי טאקו ארור.‬
‫בדיוק רציתי להגיד שתיקח אחד.‬
‫יש לך משחק מחר.‬
‫כל רוח קלה גורמת לך לחלות.‬
‫אתה יכול לכעוס, אבל אל תהיה טיפש.‬
‫אני בסדר.‬
‫ואני אחות.‬
‫מסתובבת עכשיו שפעת, קולין.‬
‫תאמין לי, אתה לא רוצה לחלות בה.‬
‫בסדר. עוד כמה דקות.‬
‫אני יודעת שאתה מרגיש ש...‬
‫כל העבודה הקשה שלך היתה לחינם.‬
‫היא באמת תהיה לחינם, אם תיתן לה.‬
‫תלבש מעיל, או שתיכנס הביתה.‬
‫לעזאזל, שחרחר. מה קרה לך?‬
‫אני חולה.‬
‫כן, מה אתה אומר.‬
‫ניסיתי להגיד לו.‬
‫יש!‬
‫רצית לדבר איתי, המאמן?‬
‫יש לך שיחה.‬
‫נו? איפה הוא, לעזאזל?‬
‫הלו?‬
‫זה קייפרניק?‬
‫קאפרניק, כן.‬
‫כן, מדבר המאמן אולט,‬
‫מאמן הפוטבול בנבדה.‬
‫כן, שמעתי שיכול להיות‬ ‫שאני לא צריך לרחם יותר על החזירים.‬
‫אחד מהחבר'ה שלי ראה אותך במשחק הכדורסל,‬
‫והוא חושב שתוכל להשתלב אצלנו.‬
‫נדמה לך שאתה קוורטרבק, נכון?‬
‫כן, אדוני. אני יודע שאני קוורטרבק.‬
‫שמעתי שאתה יכול לשחק גם כמגן אחורי‬ ‫או בלם אחורי אם לא תצליח.‬
‫לא, זה לא יקרה.‬
‫אני צריך רק הזדמנות אחת.‬ ‫זה כל מה שהייתי צריך אי פעם.‬
‫בסדר.‬
‫עכשיו קיבלת הזדמנות.‬
‫נדבר בקרוב.‬
‫אני אשחק פוטבול בנבדה.‬ ‫-כן!‬
‫אני אשחק פוטבול בנבדה!‬ ‫-כן!‬
‫אלוהים!‬ ‫-כל הכבוד.‬
‫אלוהים!‬ ‫-כן!‬
‫אני אהיה קוורטרבק.‬
‫אני אהיה קוורטרבק!‬
‫כשהייתי בתיכון...‬
‫אני צריך להתקשר להורים.‬
‫הרגשתי הרבה רגשות שונים.‬
‫אמא!‬
‫אני אשחק בנבדה!‬
‫זה היה כמו ברכבת הרים.‬
‫לפעמים היה כיף,‬
‫ולפעמים מפחיד.‬
‫אבל יודעים מה?‬
‫לא הייתי מחליף את הרגעים האלה בשום דבר.‬
‫קולין היקר,‬
‫תסמוך על העוצמה שלך.‬
‫גם כשאתה לא רואה אותה, תאמין בה.‬
‫כי תזדקק לה.‬
‫כבר מימיך הראשונים, הדחיות ילוו אותך.‬
‫והן יהיו שם לכל אורך המסע שלך.‬
‫הן יגיעו מאנשים שאוהבים אותך.‬
‫כי אתה נראה כמו ת'אג (עבריין)!‬
‫הן יגיעו מאנשים שחושבים שאתה לא שייך.‬
‫קולין קאפרניק. נבחרת כיתה ט'.‬
‫הן יגיעו אפילו מבחורה או שתיים.‬
‫אבל דחייה אינה כישלון.‬
‫היא מנגנון איפוס.‬
‫היא יכולה לעזור לך להבין‬ ‫מי אתה ומה אתה רוצה.‬
‫ויש משהו שאתה רוצה יותר מכל דבר אחר.‬
‫אתה רוצה להיות קוורטרבק.‬
‫הדרך תהיה קשה לפעמים.‬
‫אבל תסמוך על העוצמה שלך.‬
‫כשאתה מתמודד עם דחייה‬ ‫ומרגיש שאתה רוצה להיכנע...‬
‫תסמוך על העוצמה שלך.‬
‫וכשאתה רואה שרק לעיתים רחוקות‬ ‫אתה הבחירה הראשונה של אנשים...‬
‫תסמוך על העוצמה שלך.‬
‫אני מבטיח לך...‬
‫כשהם אומרים שאתה לא הבחירה הראשונה שלהם,‬
‫אתה תראה להם שאתה הבחירה הנכונה.‬
‫אתה תהיה קוורטרבק ברמה הגבוהה ביותר שיש.‬
‫אתה תפלס דרך.‬
‫שלא ייתפס לך הגב.‬
‫אני בסדר.‬
‫אני אתגעגע אלייך, אמא. בסדר?‬
‫אני אוהב אותך, אבא.‬
‫בזמן שתתרכז בלהפוך לקוורטרבק...‬
‫יקרה עוד משהו.‬
‫משהו יוצא דופן.‬
‫משהו שתוכל להרגיש,‬
‫אבל לא יהיו לך די מילים‬ ‫או חוכמת חיים כדי לבטא אותו.‬
‫אתה תלמד לאהוב את מי שאתה,‬
‫ולא יהיה לך אכפת שיש אנשים‬ ‫שלא נוח להם עם מי שאתה.‬
‫אתה תדע שלא משנה‬ ‫עד כמה אנשים ינסו לשלוט בך...‬
‫זה מה שאתה רוצה?‬
‫אתה רוצה להיות הבחירה השנייה של מישהו?‬
‫הם לא יוכלו לשבור אותך.‬
‫ואתה תלמד למצוא יופי‬
‫במקומות שבהם העולם אומר לך שאין יופי.‬
‫ובגלל הדברים האלה,‬
‫אתה תדע שכשאנשים מנסים להגיד לך‬ ‫מתי ואיפה אתה יכול להיות קוורטרבק,‬
‫זה לא משנה.‬
‫כי אתה תגלה...‬
‫שאתה יותר מקוורטרבק.‬
‫הרבה יותר.‬
‫תסמוך על העוצמה שלך.‬
‫תאהב את הצבע השחור שלך.‬
‫אתה תדע מי אתה.‬
‫שלך, קולין.‬
‫תרגום כתוביות: ברונק פרלמוטר‬